খনি বিপর্যয়ে উদ্বিগ্ন রাহুল, পাথর সরিয়ে শ্রমিকদের উদ্ধারের অনুরোধ তেলঙ্গানার মুখ্যমন্ত্রীকে

নয়াদিল্লি: তেলঙ্গানায় (Telangana) খনি বিপর্যয়ের(Mine disaster) ঘটনায় আটকে পড়া শ্রমিকদের উদ্ধারে মুখ্যমন্ত্রী রেভন্ত রেড্ডির (Chief Minister Revant Reddy) সঙ্গে ফোনে কথা বললেন রাহুল গান্ধী (Rahul Gandhi)। মুখ্যমন্ত্রী রাহুলকে আশ্বস্ত করে জানিয়েছেন, খুব দ্রুততার সঙ্গে কাজ হচ্ছে। মন্ত্রী উত্তম কুমার রেড্ডিকে ঘটনাস্থলে পাঠানো হয়েছে এবং জাতীয় ও রাজ্য বিপর্যয় মোকাবিলা দল (NDRF ও SRDF)-কে কাজে নামানো হয়েছে। উদ্ধারকাজে রয়েছে সেনা।

রাহুল গান্ধী রাজ্য সরকার সব রকমভাবে শ্রমিকদের উদ্ধারে সব রকমভাবে উদ্ধারকাজ চালানোর অনুরোধ করেন। সেইসঙ্গে কংগ্রেস সাংসদ বলেন, সব খনির পাথর সরিয়ে ফেলে শ্রমিকদের উদ্ধার করতে হবে।

আরও পড়ুন: তেলঙ্গানার শ্রীসৈলাম সুড়ঙ্গে এখনও আটকে ৮ শ্রমিক

মুখ্যমন্ত্রী রেড্ডি এক্স হ্যান্ডেলে বলেন, রাহুল গান্ধী তাঁদের কাজের প্রশংসা করেছেন।

এই ঘটনার পর রাতেই রাহুল গান্ধী উদ্বেগ প্রকাশ করে জানান, তিনি আটকে পড়া শ্রমিক ও তাঁদের পরিবারের জন্য দুশ্চিন্তায় আছেন। বলেন, উদ্ধার কাজ চলছে এবং রাজ্য সরকার ও বিপর্যয় মোকাবিলা দল শ্রমিকদের দ্রুত ফিরিয়ে আনার জন্য সব চেষ্টা করছে। প্রধানমন্ত্রী নরেন্দ্র মোদিও মুখ্যমন্ত্রী রেড্ডির সঙ্গে কথা বলে কেন্দ্রীয় সরকারের পক্ষ থেকে সব ধরনের সাহায্যের আশ্বাস দিয়েছেন। শ্রমিকদের উদ্ধারে সব রকমভাবে চেষ্টা চালানো হচ্ছে।

শনিবার সকালে তেলঙ্গানার (Telangana collapses) শ্রীসৈলাম (Srisailam) সুড়ঙ্গে (tunnel) এখনও আটকে পড়ে আটজন শ্রমিক (Worker)। পা পিছলে পড়ে যায় বলে জানা গিয়েছে। কিন্তু কোমরসমান কাদা জল থাকায় উদ্ধারকাজে বিপত্তি। উদ্ধারকারীরা ধ্বংসস্তূপ পরিষ্কার করতে ব্যস্ত এবং ভেতরে আটকে পড়া শ্রমিকদের নাম ধরে ডাকছেন, যাতে তাঁদের অবস্থান জানা যায়। সুড়ঙ্গের সাড়ে ১৪ কিলোমিটার ভিতরে আটকে রয়েছেন ওই আট শ্রমিক।

এসডিআরএফের এক আধিকারিক জানিয়েছেন, ৪৪ কিলোমিটার দীর্ঘ সুড়ঙ্গের সাড়ে ১৪ কিলোমিটার ভিতরে আটকে রয়েছেন শ্রমিকরা। তাদের উদ্ধারকাজে চেষ্টা চালানো হচ্ছে। কোমর অবধি কাদাজলে ভরে গিয়েছে সুড়ঙ্গ। সুড়ঙ্গের ভিতরে অক্সিজেন পাঠানো হচ্ছে। জল বের করে আনার জন্য ১০০ হর্সপাওয়ারের পাম্প আনা হচ্ছে। ভিতরে আটকে থাকা আট শ্রমিকদের মধ্যে উত্তরপ্রদেশের দু’জন, ঝাড়খণ্ডের চার জন, জম্মু-কাশ্মীর এবং পঞ্জাবের এক জন করে রয়েছেন।